LT

# Trikčių diagnostika

## Nepavyksta prijungti spausdintuvo prie tinklo

Patikrinkite, ar spausdintuvas įjungtas.
Patikrinkite, ar elektros kabelis prijungtas prie spausdintuvo ir elektros lizdo.
Patikrinkite, ar USB kabelis prijungtas prie spausdintuvo ir kompiuterio.

## Nepavyksta tinkle rasti spausdintuvo

Ugniasienė arba apsaugos nuo šnipinėjimo programa gali blokuoti „EpsonNet“ sąranką. Sukurkite išimtį dėl „EpsonNet“ sąrankos, kad leistumėte atlikti tinklo konfigūraciją.
Jei prieigos taškui (arba belaidžiam maršruto parinktuvui) nustatyti prieigos apribojimai, įregistruokite jam spausdintuvo „Media Access Control“ (Terpės prieigos valdymo) (MAC) adresą arba IP adresą. Patikrinkite MAC adresą spausdintuvo valdymo skydelyje arba tinklo būsenos lape.
Jei tinklas yra, patikrinkite, ar sutampa spausdintuvo potinklis.

## Nepavyksta užmegzti ryšio belaidžiu vietiniu tinklu (LAN)

Patikrinkite, ar spausdintuvas įjungtas.
Patikrinkite, ar prieigos taškas (arba belaidis maršruto parinktuvas) įjungtas.
Patikrinkite, ar prieigos taške naudojamas tinklo pavadinimas (SSID) pasirinktas arba įvestas teisingai.
WEP raktas arba WPA slaptoji frazė skiria didžiąsias ir mažąsias raides. Patikrinkite, ar WEP raktas arba WPA slaptoji frazė įrašyti teisingai.
Perkelkite spausdintuvą arčiau prieigos taško arba sureguliuokite išorinę prieigos taško anteną.
Kitų belaidžių prietaisų radijo bangų keliami trukdžiai gali trikdyti belaidį ryšį.
Patikrinkite, ar neįjungti kiti netoliese esantys belaidžiai įtaisai.
Patikrinkite, ar tarp kompiuterio ir prieigos taško (arba belaidžio maršruto parinktuvo) užmegztas ryšys.
Jei tinklas yra, patikrinkite, ar sutampa spausdintuvo potinklis.
Patikrinkite, ar tinklo pavadinime (SSID) yra ne ASCII sistemos simbolių. Spausdintuvas negali rodyti ne ASCII simbolių.
Nustatę tinklo parametrus palaukite kelias minutes. Gali šiek tiek užtrukti, kol nustatymai bus pritaikyti.